جە ئی بارەوە نۋیسەرو کتیٛبەکەی د. ناجح گوڵپی وەڵاوش کەردەنەوە، کتیٛبو (مانائەشناسای و مەبەستئەشناسای- سیمانتیک و پراگماتیک)ی، تازەتەرین بەرهەمەن کە خزمەت بە زوانو فەرهەنگو گوٙران– هەورامانی مەکەروٙن، ئینە چوارەم بەرهەمەن نویسا منویسوٙنەش جە ویارو زوانئەشناساینە، کتیٛبەکە جە شش لیٛژا (chapter) سازیان و (340) پەلیٛن بە قەوارەو 24*17 . زوان ئەشناسای جە یەریٛ کوڵەکان وەش بییەن (دەنگ، ساختار، مانا)، کتیبە وەڵینەکانە باسو هەردوە کوٙڵەکان کریان و ئەچی کتیٛبە تازەنە باسو کوٙڵەکیٛ یەرەمیٛ، هەکە مانانە کریان، دیارەن مانا دویٛ جوٙریٛنە مانای سیمانتیکە و مانای پراگماتیکیە، ئی دویٛچە چندەها جوٙریٛ تەریٛش چەنە پەیدا مەبانیٛ، هەرپاسە جە مانای پراگماتیکیەنە باسو شیکەردەی واتمانی discourse analysis  بە جوانی کریان.
کتیٛب: مانائەشناسای و مەبەست ئەشناسای semantics and pragmatics
نویسا writer: د. ناجح گوڵپی
بژارکەردەیش: نویسا
ونارای بەرگی و دلیٛگەری Design : هانە ناجح
ژمارەو پەلا کتیٛبەکەی: 340 پەلیٛ
